47. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ  ΚΑΙ ΔΗΜΟΣΙΩΝ ΕΡΓΩΝ Αριθ.ΕΔ2α/3/11/Φ.Ν. 287 της 4/20 Μαρτ. 1985 (ΦΕΚ Β' 152) Έγκριση Κανονισμού ανάθεσης από την ΕΚΕΤΕ τεχνικών εργασιών στο εξωτερικό. Έχοντας υπόψη: α)Τις διατάξεις του άρθρ. 12 παρ. 1 του Νόμ. 1332/1983 «Ελληνική Κρατική Εταιρεία Τεχνικών Έργων (Ε.Κ.Ε.Τ.Ε.) και άλλες διατάξεις» (ΦΕΚ 30/Α'/4.3.83). β)Τα πρακτικά της συνεδρίασης 24/16.1.1985 του Διοικητικού Συμβουλίου της ΕΚΕΤΕ στην οποία καταρτίστηκε ο Κανονισμός ανάθεσης από την ΕΚΕΤΕ τεχνικών εργασιών στο εξωτερικό, αποφασίζουμε: Εγκρίνουμε τον «Κανονισμό Ανάθεσης Τεχνικών Εργασιών από την ΕΚΕΤΕ στο εξωτερικό», ο οποίος έχει ως ακολούθως: ΚΑΝΟΝΙΣΜΟΣ ΑΝΑΘΕΣΗΣ ΑΠΟ ΤΗΝ  ΕΚΕΤΕ ΤΕΧΝΙΚΩΝ ΕΡΓΑΣΙΩΝ  ΣΤΟ ΕΞΩΤΕΡΙΚΟ Πεδίο εφαρμογής - Ορισμοί Άρθρ.1.-1.Ο κανονισμός αυτός προσδιορίζει τη διαδικασία, τον τρόπο και τους γενικούς όρους με τον οποίο γίνεται η ανάθεση στις επιχειρήσεις που προβλέπει η παρ. 3 του άρθρ. 4 του Νόμ. 1332/1983 (ΦΕΚ 30/Α') τεχνικών εργασιών. 2.Ως τεχνικές εργασίες θεωρούνται οι μελέτες, κατασκευή, προμήθειες υλικών ή μηχανημάτων για τα έργα, οι μεταφορές και ότι άλλο απαιτείται για να εκπληρώσει η ΕΚΕΤΕ ως μοναδικός εργολάβος τις υποχρεώσεις που αναλαμβάνει προς τρίτους σύμφωνα με το καταστατικό της. 3.Στον Κανονισμό αυτό οι επόμενοι όροι έχουν την εξής σημασία: α.«Υπεργολάβος» ονομάζεται η επιχείρηση που καταρτίζει σύμβαση με την ΕΚΕΤΕ για την εκτέλεση οποιασδήποτε τεχνικής εργασίας της προηγούμενης παραγράφου. β.«Σύμβαση» ονομάζεται η σύμβαση που έχει συνάψει η ΕΚΕΤΕ με τον κύριο του έργου και με την οποία έχει αναλάβει το έργο. Στον όρο «σύμβαση» θεωρείται ότι περιλαμβάνονται και όλα τα τεύχη, σχέδια, προδιαγραφές κλπ. που προσδιορίζουν το αντικείμενο του έργου που έχει αναληφθεί. γ.«Σύμβαση υπεργολαβίας» ονομάζεται η σύμβαση μεταξύ της ΕΚΕΤΕ και του υπεργολάβου. Στον όρο «σύμβαση υπεργολαβίας» θεωρείται ότι περιλαμβάνονται και όλα τα τεύχη, σχέδια, προδιαγραφές κλπ. που προσδιορίζουν την τεχνική εργασία που αποτελεί το αντικείμενο της «σύμβασης υπεργολαβίας». δ.«Προσφέρων» ονομάζεται το πρόσωπο ή η επιχείρηση που ανταποκρίνεται στην πρόσκληση της ΕΚΕΤΕ και δίνει σ' αυτή προσφορά για την κατάρτιση υπεργολαβικής σύμβασης. Προσφορές Άρθρ.2.-1.Η σύμβαση υπεργολαβίας καταρτίζεται ύστερα από υποβολή προσφορών από μέρους των ενδιαφερομένων προς την ΕΚΕΤΕ. 2.Οι προσφορές υποβάλλονται είτε από κάθε ενδιαφερόμενη επιχείρηση όταν η ΕΚΕΤΕ προβαίνει σε ανοιχτή πρόσκληση με σχετική δημοσίευση, είτε από τις συγκεκριμένες μόνο επιχειρήσεις που έχουν προεπιλεγεί από την ΕΚΕΤΕ και στις οποίες απευθύνεται η σχετική πρόσκληση της ΕΚΕΤΕ. 3.Σε εξαιρετικές περιπτώσεις (όπως σε περιπτώσεις με επείγοντα χαρακτήρα, ή μικρού αντικειμένου υπεργολαβικής σύμβασης, ή μοναδικότητας κατασκευαστή, ή προμηθευτή, ή αν αποβεί άκαρπη η προσπάθεια συγκέντρωσης προσφορών, ή άλλες παρόμοιες), η ΕΚΕΤΕ μπορεί να καταρτίσει τη σύμβαση υπεργολαβίας με ελεύθερες διαπραγματεύσεις. 4.Οι προσφορές υποβάλλονται σύμφωνα με τη σχετική πρόσκληση και τον «τύπο προσφοράς», αν η πρόσκληση ορίζει τέτοιο τύπο. 5.Με την προσφορά, εφόσον αυτό καθορίζεται στην πρόσκληση, υποβάλλεται σχετική εγγυητική επιστολή συμμετοχής. 6.Ο προσφέρων οφείλει να προβεί σε λεπτομερή εξέταση της τοποθεσίας στην οποία θα εκτελεσθεί το έργο και να λάβει γνώση όλων των τοπικών συνθηκών, καθώς επίσης του είδους και της έκτασης του έργου. Ο προσφέρων οφείλει πριν από την υποβολή της προσφοράς του να γνωρίζει τον παρόντα κανονισμό ανάθεσης τεχνικών εργασιών της ΕΚΕΤΕ ο οποίος θεωρείται αναπόσπαστο μέρος της σύμβασης που θα καταρτισθεί και να εξετάσει με προσοχή τα Σχέδια, Προδιαγραφές, Ειδικούς Όρους και Τύπο Προσφοράς. Επίσης οφείλει να κατατοπισθεί σχετικά με όλες τις δυνατότητες μεταφοράς και εναποθήκευσης υλικών, συνθηκών εργασίας, προσωπικού κ.λπ. Ο προσφέρων οφείλει να λάβει γνώση για την ποσότητα και ποιότητα των υλικών που απαιτούνται και να προβεί σε έρευνα των πηγών προμήθειας των κατάλληλων υλικών, για την κανονική και συνεχή προώθηση του έργου. Μεταγενέστερες αξιώσεις που οφείλονται σε δυσκολίες που τυχόν θα προκύψουν κατά την εκτέλεση του έργου ή σε καθυστερήσεις κ.λπ. σαν συνέπεια της τοποθεσίας και των συνθηκών της περιοχής και όρων εργασίας, δεν θα ληφθούν υπόψη και δεν δημιουργούν κατά κανένα τρόπο υποχρεώσεις της ΕΚΕΤΕ απέναντι στο μέλλοντα υπεργολάβο ή το προσωπικό του, ή οποιοδήποτε τρίτο που θα συμβληθεί με τον υπεργολάβο. 7.Ο προσφέρων, εφόσον του ζητηθεί, πρέπει να υποβάλλει κάθε αποδεικτικό στοιχείο που ορίζει η πρόσκληση και ιδίως: (Αντί για τη σελ. 130,63017) Σελ. 130,63017(α) Τεύχος 1100 – Σελ. 25 23.Β.α.46-47 Γενικές Διατάξεις α.Στοιχεία που να δείχνουν την οικονομική του επιφάνεια. β.Πιστοποιητικό εκτέλεσης παρόμοιων έργων. γ.Κατάσταση εξοπλισμού που να εμφανίζει τον εξοπλισμό που μπορεί να διατεθεί για το υπό εκτέλεση έργο. δ.Ενδείξεις για βιομηχανική εγκατάσταση ή άλλη εγκατάσταση παραγωγής. ε.Βεβαίωση ΜΕΕΠ (Μητρώου Εργοληπτικών Επιχειρήσεων) ή Επιμελητηρίων κατά περίπτωση, και στ.Οτιδήποτε κριθεί απαραίτητο σε κάθε συγκεκριμένη περίπτωση. 8.Ο προσφέρων πρέπει να υποβάλει την προσφορά του σε σφραγισμένο φάκελο. Ο χρόνος και τόπος που θα υποβληθεί η προσφορά και ο χρόνος που δεσμεύει τον προσφέροντα η προσφορά του, καθορίζεται στην πρόσκληση για την υποβολή προσφορών. Οι προσφέροντες οφείλουν να δικαιολογήσουν απόλυτα τις τιμές ή το χρόνο που δήλωσαν στην προσφορά για την αποπεράτωση του έργου αν αυτό τους ζητηθεί. Οι προσφέροντες επίσης πρέπει να είναι σε θέση να αποδείξουν την πείρα τους στο είδος της εργασίας που πρόκειται να εκτελεσθεί και θα πρέπει να διαθέτουν ειδικευμένο προσωπικό που να επαρκεί στις εργασίες του εργοταξίου και του γραφείου. Ακόμη πρέπει να διαθέτουν τον αναγκαίο εξοπλισμό που να τους εξασφαλίζει την απρόσκοπτη εκτέλεση του έργου μέσα στην προθεσμία που έχει καθοριστεί. Κατάρτιση της υπεργολαβικής σύμβασης Άρθρ.3.-1.Η ΕΚΕΤΕ μπορεί να απορρίψει οποιαδήποτε προσφορά, ιδίως αν οι τιμές της είναι προφανώς ασυμβίβαστες μεταξύ τους, ή αν ο προσφέρων δεν είναι σε θέση να εξασφαλίσει την ολοκληρωτική και έγκαιρη αποπεράτωση του έργου, έστω και αν η προσφορά του είναι μειοδοτική, και ν' αναθέσει την εκτέλεση σε άλλον προσφέροντα. Άσχετα από αυτό η ΕΚΕΤΕ διατηρεί πάντοτε το δικαίωμα να αποφασίζει κατά την κρίση της για την κατάρτιση της υπεργολαβικής σύμβασης, να απορρίπτει οποιαδήποτε ή όλες τις προσφορές και να διορθώνει σφάλματα λογιστικής φύσης κατά τον έλεγχο των προσφορών. Σελ. 130,63018(α) Τεύχος 1100 – Σελ. 26 2.Ύστερα από πρόσκληση της ΕΚΕΤΕ, ο προσφέρων που έχει προκριθεί ή ο νόμιμος αντιπρόσωπός του, οφείλει να προσέλθει μέσα στην προθεσμία και στον τόπο που αναφέρεται στην πρόσκληση για την υπογραφή της υπεργολαβικής σύμβασης. Πριν από τη σύναψη της σύμβασης καμιά προσφορά δεν δεσμεύει την ΕΚΕΤΕ, ούτε δημιουργείται καμιά υποχρέωση της ΕΚΕΤΕ προς οποιοδήποτε από τους προσφέροντες. 3.Αν ο προσφέρων δεν προσέλθει μέσα στην προθεσμία και στον τόπο που ορίζονται στην πρόσκληση της ΕΚΕΤΕ για την υπογραφή της σύμβασης ή αν προσερχόμενος δεν καταθέσει την εγγύηση καλής εκτέλεσης του έργου που αναφέρεται στην επόμενη παράγραφο, χάνει κάθε δικαίωμα για το έργο και η ΕΚΕΤΕ δικαιούται να παρακρατήσει την τυχόν εγγύηση συμμετοχής στο διαγωνισμό ως ποινική ρήτρα και επιπλέον να αξιώσει αποζημίωση για τις παραπέρα ζημιές που θα υποστεί. 4.Κατά την υπογραφή της σύμβασης ο υπεργολάβος οφείλει να καταθέσει στην ΕΚΕΤΕ εγγυητική επιστολή Τράπεζας αποδεκτής από την ΕΚΕΤΕ ή του ΤΣΜΕΔΕ για την καλή εκτέλεση του έργου που να καλύπτει το ποσοστό του συνολικού ποσού της προσφοράς που ορίζεται με την πρόσκληση σε κάθε συγκεκριμένη περίπτωση. Η εγγύηση αυτή καλύπτει κάθε απαίτηση της ΕΚΕΤΕ κατά του υπεργολάβου που προέρχεται από την υπεργολαβική σύμβαση μέχρι την πλήρη εκκαθάρισή της. Η εγγυητική επιστολή θα ισχύει για όσο χρόνο ορίζεται στη πρόσκληση και θα είναι σύμφωνη με τον τύπο που ζητάει η ΕΚΕΤΕ. Γενικές Διατάξεις 23.Β.α.47 Αμοιβαίες υποχρεώσεις Άρθρ.4.-1.Κατά την εκτέλεση της υπεργολαβικής σύμβασης, ο υπεργολάβος είναι υποχρεωμένος να αποπερατώσει την εργασία που ανέλαβε σύμφωνα με τους συμβατικούς όρους και να καταβάλει κάθε απαραίτητη για το σκοπό αυτό δαπάνη που περιλαμβάνεται στο αντάλλαγμα που προβλέπει η υπεργολαβική σύμβαση, εκτός αν κάποια δαπάνη ρητά εξαιρείται και αναλαμβάνεται από την ΕΚΕΤΕ. 2.Ο υπεργολάβος είναι υποχρεωμένος να συμμορφώνεται με τις ισχύουσες νομοθετικές διατάξεις και τους όρους της κάθε σύμβασης που έχει συνάψει η ΕΚΕΤΕ Α.Ε. και της χώρας όπου εκτελείται το έργο. Ο υπεργολάβος θα πρέπει να καταβάλει αποζημιώσεις και να απαλλάξει την ΕΚΕΤΕ και τους εκπροσώπους, εντολοδόχους και υπαλλήλους της από κάθε απαίτηση ή ευθύνη που προκύπτει από παράβαση οποιουδήποτε Νόμου, Δ/τος ή Διατάξεως ή Κανονισμού του Ελληνικού Κράτους και της χώρας που εκτελείται το έργο, είτε η παράβαση γίνει απ' αυτόν τον ίδιο ή από τους εκπροσώπους, εντολοδόχους ή υπαλλήλους του. 3.Ο υπεργολάβος οφείλει να συμμορφώνεται με όλους τους κανονισμούς και διατάξεις που διέπουν την κύρια και επικουρική ασφάλιση του προσωπικού του τόσο στην Ελλάδα όσο και στις χώρες εκτέλεσης του έργου. 4.Ο υπεργολάβος έχει την ευθύνη για κάθε ζημιά που θα προκληθεί από υπαιτιότητα του ίδιου και του προσωπικού του στην περιουσία και τη σωματική ακεραιότητα οποιωνδήποτε τρίτων, και ως τρίτοι θεωρούνται και η ΕΚΕΤΕ και το προσωπικό της. 5.Ο υπεργολάβος υποχρεούται να καταβάλει τις δαπάνες των ασφαλιστηρίων συμβολαίων (έργου, έναντι τρίτων, προσωπικού κ.λπ.) που αναλογούν στην εργολαβία που αναλαμβάνει. Η σύμβαση προσδιορίζει αυτή την αναλογία ή τον τρόπο με τον οποίο θα προσδιορίζεται αυτή. Η διάταξη αυτή μπορεί να εφαρμόζεται και για άλλες δαπάνες γενικής μορφής που προβλέπονται από τη «σύμβαση», όπως ειδικότερα ορίζεται με την υπεργολαβική σύμβαση. 6.Η ΕΚΕΤΕ υποχρεούται να καταβάλει στον υπεργολάβο το εργολαβικό αντάλλαγμα όταν και όπου προβλέπεται στην υπεργολαβική σύμβαση. Το αντάλλαγμα καταβάλλεται σε ελληνικές δραχμές εκτός από το μέρος που τυχόν ορίζεται στην υπεργολαβική σύμβαση ότι θα καταβληθεί σε ξένο νόμισμα, καθώς και σε νόμισμα της χώρας όπου εκτελείται το έργο, για την αντιμετώπιση αντίστοιχα των δαπανών στο εξωτερικό και των επιχωρίων.   Η υπεργολαβική σύμβαση μπορεί να προσδιορίζει τον τρόπο υπολογισμού ή και απολογισμού αυτών των δαπανών. Η ΕΚΕΤΕ μπορεί να συμψηφίζει στο εργολαβικό αντάλλαγμα δαπάνες που κατέβαλε για λογαριασμό του υπεργολάβου. 7.Η ΕΚΕΤΕ δικαιούται να παρακολουθεί τις εργασίες του υπεργολάβου με εκπροσώπους της, κατά οποιοδήποτε τρόπο θα έκρινε σκόπιμο. Ελλείψεις στην παρακολούθηση αυτή δεν μπορούν να αποτελέσουν κατά κανένα τρόπο αιτιολογία για παραβάσεις από μέρους του υπεργολάβου των συμβατικών του υποχρεώσεων. Απαγόρευση υποκατάστασης Άρθρ.5.-Ο υπεργολάβος δεν έχει το δικαίωμα να υποκαταστήσει άλλον στην εκπλήρωση των υποχρεώσεων της υπεργολαβικής σύμβασης χωρίς τη συγκατάθεση της ΕΚΕΤΕ. Αντάλλαγμα σε περίπτωση μελετών Άρθρ.6.-Αν το αντικείμενο της υπεργολαβικής σύμβασης είναι η εκπόνηση μελετών οι αμοιβές καθορίζονται πάντοτε με διαπραγματεύσεις, χωρίς δέσμευση από τις διατάξεις του Π.Δ.695/1974 ή άλλες διατάξεις που διέπουν την εκτέλεση δημόσιων έργων, την εκπόνηση μελετών του Ελληνικού Δικαίου και τις αμοιβές μηχανικών, ακόμα και αν οι μελέτες εκπονηθούν μερικά ή ολικά μέσα στη χώρα. Επίλυση διαφορών Άρθρ.7.-1.Κάθε διαφορά μεταξύ της ΕΚΕΤΕ και του υπεργολάβου επιλύεται σύμφωνα με τους ελληνικούς νόμους και αρμόδια για την επίλυσή της είναι τα Δικαστήρια της Αθήνας ανεξάρτητα από τον τόπο εκτέλεσης των έργων ή τον τόπο κατάρτισης της σύμβασης. Στην ειδική αυτή δοσιδικεία περιλαμβάνεται και η τυχόν λήψη ασφαλιστικών μέτρων. 2.Η σύμβαση μπορεί να προβλέπει διαιτητική επίλυση των διαφορών της προηγούμενης παραγράφου. Η διαιτησία διεξάγεται στην Αθήνα σύμφωνα με τις διατάξεις του Κώδικα Πολιτικής Δικονομίας και στην περίπτωση αυτή εφαρμόζονται οι ελληνικοί νόμοι ουσίας. (Αντί για τη σελ. 130,63019(γ) Σελ. 130,63019(δ) Τεύχος 1228 – Σελ. 31 23.Β.α.47 Γενικές Διατάξεις 